b"\n_START_ARTICLE_\nRing de boxa\n_START_PARAGRAPH_\nUn ring de boxa (de l'angl\xc3\xa8s ring, \xc2\xabcercle\xc2\xbb) o quadril\xc3\xa0ter \xc3\xa9s un espai quadrat a l'interior del qual la lluita es porta a terme. Tenint en compte el gran nombre d'organitzacions internacionals, les dimensions poden variar significativament._NEWLINE_El ring fa entre 6 i 8 m de costat delimitat per 3 o 4 cordes i reposa sobre una base d'un metre d'al\xc3\xa7ada. Hi ha dos cantons per als combatents i dos cantons nomenats \xc2\xab\xc2\xa0cantons neutrals\xc2\xa0\xc2\xbb on l'arbitre envia el boxejador que va noquejar al seu oponent per al recompte reglamentari._NEWLINE_Al savate, el ring es coneix com a \xc2\xab\xc2\xa0enceinte\xc2\xa0\xc2\xbb.\n_START_SECTION_\nHist\xc3\xb2ria\n_START_PARAGRAPH_\nOriginalment els combats es desenvolupaven en qualsevol terreny pla, marcat amb un cercle (en angl\xc3\xa8s, ring). Ja el 1743, seguint les regles de la boxa, s'especificava que el cercle hauria de contenir un altre cercle menor al seu interior, on els contendents es trobaven al comen\xc3\xa7ament de cada assalt o tornada (en angl\xc3\xa8s, round)._NEWLINE_El primer ring quadrat va ser introdu\xc3\xaft a Anglaterra, per la Pugilistic Society (\xc2\xabSocietat Pugil\xc3\xadstica\xc2\xbb) el 1838. Les seves especificacions eren de 7,3 m\xc2\xb2 (24 peus), i limitat amb dues cordes."